Johannes 13:31-35

Vooraf

Die **nag van die veraad** het **dramaties begin**

**Jesus en sy dissipels was aan tafel en in sy binneste** het **dit gewoel**.

1. Jesus het geweet die tyd het aangebreek.
2. Die moeilikste deel van sy missie op aarde was daar.
3. Hy het sy mense liefgehad, Hy het hulle tot die uiterste toe liefgehad.

Daar was **nog ‘n persoon wat met ‘n gewoel in sy binneste besig was**.   
Judas die Iskariot, wat klaar gelei deur die duiwel besluit het om Jesus oor te lewer.

Terwyl hulle so aan tafel was het **Jesus opgestaan, sy bokleed uitgetrek**, ‘n handoek om hom vasgemaak, water in ‘n skottel gegooi en begin om die dissipels se voete te was.

Daarna het Hy en die dissipels nagmaal gevier en **aangekondig dat een van hulle hom** in die rug gesteek het…

Hy was hewig ontsteld en het aangekondig:   
 *Een van julle sal my verraai.*

**Verslae het hulle mekaar aangekyk** met die vraag: *Wie?*

***Jesus het geantwoord****: Dit is die een vir wie ek ‘n stukkie brood wat Ek in die sous gesteek het sal gee.* Jesus het die brood geneem, in die sous gesteek en vir Judas, die Iskariot gegee.

Die **Satan het in Judas ingevaar**,

Hy het dadelik uitgegaan.

Sommige vertalings vertaal:

Dit was nag.

**Kom lees die verdere gebeure (Lees Joh 13:31-35)**

**Jesus het aankondig:**

*Nou word die Seun van die mens verheerlik en God word deur Hom verheerlik*

(Los op bord – bespreek in groepies vir 3 min)

**Wat sou dit beteken?**

**Nou – sê:**

Op hierdie moment, van nou af,   
Hier breek nou ‘n besonderse tyd in Jesus se lewe aan.

**Sekerlik dié moeilikste tyd**,  
maar ook die hoogtepunt van Jesus se bediening op aarde.

**“Nou gaan die Seun van die mens en God verheerlik word.”**

**Wie is God?**

* Hy is God
* Hy is jou en die res van die skepping se Skepper
* Onderhouer
* In beheer

**Wie is die Seun van die mens?**

* Alles het deur hom ontstaan (Joh 1:1-3)
* Vleesgeworde Woord
* Seun van God wat mens geword het (Homself verneder)
* Hy praat die taal van die hemelse Vader
* Doen die wil van sy hemelse Vader
* Brug tussen hemel en aarde
* Nie net Koning van Israel nie maar Koning van die konings
* Hy gaan weer op die wolke kom
* Regter nou en in die toekoms
* Hemelse brood

**Wat beteken die woord: Verheerlik?**

Grootmaak, verhef, “ to receive glory” “to be glorified”

Die **hele gebeure gaan uitroep**:

Hoe belangrik God is…  
Hoe verhewe Hy is

Hoe besonders Hy is…

**Hy staan nie los van die dissipels nie**.  
Hulle moet deel word van die proses waarin God verheerlik word.

Kom ons **probeer prakties hieroor dink…**

Hoe verheerlik jy God en die Seun van die mens?

Wat moet jy doen om God te verheerlik…?

Wat moet gebeur dat God verheerlik word?

Ek dink **om God te verheerlik beteken:**

1. Hom te erken vir wie Hy is – Hy is God!
2. Om Hom na waarde te ag, te reken.
3. Om Hom die eer te gee wat Hom toekom.
4. Hom groot te maak, te loof en te prys
5. Hom te aanbid

In **Openbaring 5 hoor jy die stemme** van miljoene der miljoene engele en hemelwesens wat uitroep:

*Die Lam wat geslag is*, is waardig genoeg om mag en rykdom, die wysheid en die sterkte, die eer, heerlikheid en lofprysing te ontvang

**Maar hoe kan dit wees?**

Ek verstaan waarom die dissipels nie verstaan het nie.

Onder die son gesien**, het dit gelyk dit na die laaste stuiptrekkings** van Jesus se koninkryk.

* Kort daarna het sy dissipels die nag in gevlug.
* Jesus het aan die kruis gesterf.

**Wat bly oor?**

**Hoe word Jesus verheerlik?**

**Jesus Christus word verheerlik daarin** dat

* Hy wat God is, mens word (Fil 2:6-8).
* Hy kom om ‘n Middelaars rol te vervul.

**Dit is iets wat geen mens kon doen nie**.

* Geen mens kan vir ‘n ander se sonde voor God betaal nie.
* Geen mens kan vir sy eie sonde betaal en bly leef nie.

**Jesus Christus verheerlik God deurdat** Hy tot die dood toe gehoorsaam is  
aan God se wil.

* Hy is bereid om te sterf aan die kruis om vir elke gelowige se sondeskuld.

**God word verheerlik deurdat sy sy verlossingsplan** in vervulling gaan.

Sy liefde vir jou gelowige kind, is so groot dat Hy sy enigste Seun gegee het, sodat die wat in Hom glo nie verlore sal gaan nie maar die ewige lewe sal he…

Wat ‘n voorbeeld van liefde…

Die **dissipels/volgelinge is op meer as een manier hierby betrokke**.

* Jesus sterf in hulle plek
* Hulle moet die verheerliking van God en Jesus Christus voortsit.

**Hoe?**

Jesus sê:

*Ek gee j*ulle ‘n nuwe gebod: julle moe*t mekaar liefhe. Soos ek* julle liefhet, moet julle mekaar ook liefhê.

Nou is die vraag:

**Is dit moontlik?**

As mens is ons egoïste (Me, myself and I)  
Jouself beter as ander ag.

Ons soek eiebelang dikwels ten koste van medemens/aarde  
Boekhouers van die kwaad  
Ons liefde draai soos mot om die kers om eie koninkrykies…

**Jesus stel die norm**

Soos Ek julle liefhet, moet julle mekaar ook liefhê..

**Is dit moontlik?**

**Hoe het Jesus se liefde gelyk?**

1. Gehoorsaamheid aan God
2. Dienslewering
3. Vergewe ander hul oortredings
4. Gee homself as losprys aan die kruis
5. Vyande liefgehad. Selfs aan die kruis gebid: Vader vergeef hulle want hulle weet nie wat hulle doen nie.

En tog **beteken dit nie dat jy in eie krag iets moet doen** wat jy nie het nie.   
God het die voorbeeld gestel.

Hy het ons eerste liefgehad.

**Meer as dit.**

Rom 5:5 leer:…

God het sy liefde in ons harte uitgestort deur die Heilige Gees wat Hy aan ons gegee het.

**Ons kan liefhê, omdat God ons liefhet**.   
Ons kan liefhê omdat Jesus ons tot die uiterste toe liefgehad het.

Hierdie liefde word moontlik gemaak deur die liefde aan die kruis.

**Watter imlikasies het dit vir jou en my?**

Ek en jy **moet inval waar God besig is**.   
Sy besigheid is die liefdesbesigheid.   
Die enigste nuwe gebod wat Jesus Christus gegee het is:

Julle moet mekaar liefhê.

**Liefde wat in aksie oorgaan**. LIefde wat dade word.

Ons tema vir die jaar is Onderlinge liefde en verhoudings.

* Jesus Christus se liefde moet in jou en my sigbaar word. (So gaan verheerlikingsproses voort).
* In mekaar moet ons die teenwoordigheid van die diendende Christus sien en ontdek.

**Wanneer dit gebeur sal die wereld Hom in ons raaksien**   
en Jesus Christus en God word verheerlik.

Kan **ek jou herinner**,

* **Jy is beeld van God**

– Sou jy liefdeloos optree, verduister jy die beeld van God in jou   
 en is Hy nie meer sigbaar in jou nie .

* Jy **is verteenwoordiger van God**.

As God soveel liefde in Jesus Christus is, kan jy anders as liefde leef?   
Jy mis jou pos en taak omskrywing as jy liefdeloos…,   
Jy mis die etos van God se koninkryk.

* **God se liefde is nie afhanklik van die waarde van die geliefde nie,** maar skenk eerder waarde aan die geliefde.
* Jy moet **nie net vir die persoon lief wees wat jy voel jou liefde werd is nie**., nee verryk mense met liefde wat jy uitdeel.

**Hoekom doen jy dit?**

So is jy aan Jesus Chistus gehoorsaam

en - God en Jesus Christus word verheerlik.

Amen

Lees Johannes 17 as gebed (en antwoord op die vraag wat hoe God en Jesus Christus verheerlik word.